Mossview - Page 4 of 178 - Capturing the Heart & Soul of the Bay
OLIVER TWIST – PROJEK UITDAGING
Die Mossel Bay Advertiser bedank besighede, organisasies en instansies wat so ruim reageer het op hul uitdaging om verversings aan die brandbestryders wat die Haelkraal-brande bestry het, te skenk. Die Oliver Twist-projek het veral koeldrank en eetgoed aan brandbestryders geborg.Foto: Nickey le Roux.
Die Mossel Bay Advertiser se Oliver Twist-gemeenskapsprojek maak vir jare reeds 'n tasbare verskil in verskeie mense in die Mosselbaai gemeenskap se lewens.
Die projek het tot stand gekom danksy ruim skenkings aan geoormerkte instansies, persone of projekte nadat die omstandighede deeglik deur die nuusspan van die koerant ondersoek is.
Die projek gaan steeds van krag tot krag, en die lesers word van harte bedank vir hul ruimhartige skenkings.
Onlangs het die Advertiser weer die Oliver Twist-projek kon inspan om enersyds 'n klein mate van verligting te bring vir die brandbestryders wat vir dae aaneen onverpoos en in versengende hitte die vernietigende brande in die Haelkraal-area moes beveg.
Die klein bydrae van verversings kon andere op sosiale media aanspoor tot soortgelyke skenkings, en oudergewoonte het die gemeenskap ruimhartig bygedra.
Onlangs het 'n annonieme skenker van Danabaai ook allerlei skryfbehoeftes aan die projek geskenk wat in ruil gepas na plaaslike behoeftige laerskole versprei is.
Vanjaar het die se koerant Oliver Twist-projek drie weeskinders onder die vlerk geneem.
Laat verlede jaar is met die tussentrede van die uitvoerende burgemeester daarin geslaag om die watertoevoer en elektrisiteitsverskaffing na hul huis te herstel, en Marius van Wyk van Stefmar Construction and Plumbing het onbaatsugtig die rioolprobleme nie net vir die spesifieke huis nie, maar vir al die huise in die omgewing reggemaak.
REDUCE CREDIT CARD DEBT IN THE NEW YEAR
By BylineAdmin on January 12, 2018 January 12, 2018
GALA KONSERT OP HARTENBOS
Altesame 12 000 mense het op 30 Desember saamgetrek vir Hartenbos in Afrikaans, die gala konsert van die In Afrikaans konsertreeks op dié gewilde kusdorp.
Vir die eerste keer in die geskiedenis was die Hartenbos-amfiteater uitverkoop. Theuns Jordaan, Robbie Wessels, Karen Zoid, Jo Black, Appel, Elvis Blue, Refentse, Lianie May, Dewald Wasserfall, Leah, Bok van Blerk, Karlien van Jaarsveld en Fatman het die rekordskare gaande gehad met hul treffers.
Karen Zoid was veral opgewonde oor haar eerste optrede met Refenste, wat sy 'n uiters accomplished sanger noem. "Ek is mal oor sy stem en sy selfvertroue," het sy in 'n onderhoud gesê.
Volgens Elvis Blue was dit die tipe ding waarvan jy droom as jy 'n laaitie is – 'n lieflike plek en boonop 12 000 mense wat jou aanmoedig.
Nog 'n bekende besoeker was Zelda le Grange, voormalige persoonlike assistent van pres. Nelson Mandela. "Mens kan die passie van die mense sien – dis Hartenbos, die Kaap en Afrikaans op sy beste!" het sy gesê.
Volgens Jacomien de Villiers, organiseerder van die fees, wou hulle graag die tradisie van die ATKV en die jaarlikse Kerskonserte behou, maar het dit alles 'n nuwe kinkel gegee. "Ons wou iets uniek doen en graag hê dat die liedjies mense se harte in die oomblik moet vasgryp," het sy opgewonde bygevoeg.